钦定古今图书集成/理学汇编/学行典/第057卷 > 易经 > 《坤卦》
## 钦定古今图书集成/理学汇编/学行典/第057卷 > 易经 > 《坤卦》

义以方外。

〈程传〉“义形于外”，非在外也。〈大全〉龟山杨氏曰：敬足以直内而已，发之于外，则未能时措之宜也，故必有义以方外。　朱子曰：“‘义以方外’是讲学工夫，方是割截方正之意。是处此事皆合宜，截然区处得，如一物四方在面前，截然不可得而移易之意。若是圆时，便转动得。未有事时，只说‘敬以直内’。”若事物之来，当辨别一个是非。敬譬如镜，义便是能照底。